Държавен вестник, бр. 34, 2014 г., стр. 43

БРОЙ  34	
Д Ъ Р Ж А В Е Н  В Е С Т Н И К 	
СТР.  43  
(2) Заповедта по ал. 1, ИП и удостовере­
нието за участие по мярка „Инвестиции в 
предприятия“ се изпращат на кандидата.
Раздел V
Условия и ред за подаване на заявление за 
предоставяне на финансова помощ в ДФЗ
Чл. 63. (1) Кандидатите подават в ЦУ на 
ДФЗ заявление за предоставяне на финансова 
помощ по образец, утвърден по реда на чл. 3, 
ал. 2, към което прилагат:
1. копие на удостоверение за вписване в 
лозарския регистър с техническа справка за 
производствения обект с посоченото в нея 
технологично оборудване;
2. изрично нотариално заверено пълно­
мощно в оригинал, когато документите се 
подават от упълномощено лице;
3. удостоверение по чл. 87, ал. 6 ДОПК за 
липса на публични задължения в оригинал, 
издадено не по-рано от 1 месец преди датата 
на подаване на заявлението за подпомагане;
4. погасителен план в случаите, в които 
инвестицията се закупува на лизинг;
5. документите по чл. 62, ал. 2 в оригинал.
(2) При подаване на заявленията по ал. 1 
с цел определяне основателността на предло­
жените разходи е необходимо да бъдат пред­
ставени и следните специфични документи:
1. най-малко три съпоставими независими 
оферти в оригинал, които съдържат фирмата 
на търговското дружество, срока на валидност 
на офертата, датата на издаване на оферта­
та – за разходи по инвестицията, посочени в 
ИП, предложени от един доставчик; 
2. заверени копия на предварителни или 
окончателни договори с избраните изпълнители; 
3. договор за разходи, свързани с проекта, 
като разходи за предпроектни проучвания, 
хонорари за архитекти, инженери и консултан­
ти, технико-икономически оценки и анализи, 
разработване на инвестиционен проект.
(3) В случай че офертата по ал. 2, т. 1 е 
предоставена от лице, чиято основна дейност 
не е свързана с обекта на офертата, следва да 
се предоставят доказателства за възможността 
да достави заявените материали и оборудване 
(заверени копия на рамкови споразумения 
за доставка, договори за представителство, 
дистрибуция и др.).
(4) В случаите, в които кандидатът по 
ал. 1 е получил одобрение на вече подадено 
заявление, може да подаде ново заявление за 
предоставяне на финансова помощ, след като 
е подал заявление за изплащане на финансова 
помощ по чл. 67, ал. 1 по първото заявление.
Чл. 64. (1) След подаване на заявлението 
за предоставяне на финансова помощ по 
чл. 63 служителите от ДФЗ извършват адми­
нистративна проверка на документите, както 
и финансова оценка на ИП.
(2) При установяване на нередовност и/или 
непълнота на документите при проверката 
по ал. 1 ДФЗ писмено уведомява кандидата, 
който в срок до 10 работни дни от получа­
ване на уведомителното писмо трябва да 
отстрани нередовностите и/или непълнотите 
и да предостави изисканите документи и/или 
писмени обяснения.
(3) Когато кандидатът не отстрани нередов­
ностите и/или непълнотите в срока по ал. 2, 
заявлението за подпомагане се отхвърля със 
заповед на изпълнителния директор, която 
подлежи на обжалване по реда на АПК. 
(4) За определяне стойността на допусти­
мите разходи се избира офертата по чл. 63, 
ал. 2, т. 1 с най-ниската предложена цена.
(5) В срок до 30 работни дни от подаване 
на заявлението за предоставяне на финансова 
помощ ДФЗ одобрява или отхвърля същото 
със заповед на изпълнителния директор, ко­
ято подлежи на обжалване по реда на АПК.
(6) Срокът по ал. 5 се удължава:
1. когато е изпратено писмо за нередовно­
сти, за отстраняването на които е необходимо 
становище на други органи или институции, 
със срока за получаване на отговор или ста­
новище от съответната институция;
2. със заповед на изпълнителния дирек­
тор на ДФЗ, когато са постъпили документи 
и/или информация, които създават съмнения 
за нередност;
3. когато е изпратено запитване за пот­
върждаване достоверността на представените 
оферти по чл. 63, ал. 2, т. 1 със срока за по­
лучаване на отговор от съответния оферент.
(7) В случаите, в които със заявлението по 
ал. 1 е поискано финансиране на дейност, при 
която ще се закупува на лизинг, одобрението 
на финансова помощ ще бъде за допустимата 
част от размера на главницата.
Чл. 65. (1) Държавен фонд „Земеделие“ 
писмено уведомява кандидата за одобре­
нието или отхвърлянето на заявлението за 
предоставяне на финансова помощ в срок до 
10 работни дни от издаването на заповедта 
по чл. 64, ал. 7.
(2) В срок до 10 работни дни от получаване 
на уведомително писмо за одобрение по ал. 1 
кандидатът или негов изрично упълномощен 
представител следва да се яви в ЦУ на ДФЗ 
за подписване на договор за предоставяне на 
финансова помощ, в който се уреждат правата, 
задълженията и отговорностите на страните, 
включително основанията за изискуемост на 
финансовата помощ. 
(3) В случай че кандидатът не сключи дого­
вор съгласно срока по ал. 2 и не е информирал 
преди изтичането му ДФЗ за обективната 
невъзможност да сключи договора, правото 
за подпомагане по подаденото заявление се 
прекратява с изтичане на срока по ал. 2.